EMBRACE Wholesale Long Sleeve Tie Dye Top | Orangeshine.com
(LONG SLEEVE TIE DYE TOP) Aanval kan petrolprys erg deurmekaar krap | Netwerk24
Deur Elvira Wood 16 September 2019 10:22
Hoewel daar teen Maandagoggend ’n oorverhaling van 11c per liter op 95-oktaan-petrol (afgerond) is, moet Suid-Afrikaners dalk nié te gou opgewonde raak dat die petrolprys gaan daal nie.
Suid-Afrikaners gaan moet wag en kyk oor óf hulle in Oktober méér of minder gaan moet betaal wanneer hulle in Oktober brandstof koop. Foto: Elvira Wood
Vir diesel lyk die prentjie egter reeds sleg, met ’n onderverhaling van tussen 8c en 10c op die groothandelprys per liter.
Die groot veranderlike wat die Sentrale Energiefonds, wat die inligting daagliks bekend stel, nog nie kon inreken nie, is die invloed van die hommeltuig-aanval op Saoedi-Arabië en die wêreld se grootste olie-aanleg die afgelope naweek.
Die ruolieprys het vroeg Maandagoggend tot $66,30 die hoogte ingeskiet.
Dié styging kan sonder twyfel ’n groot invloed hê op die nuwe brandstofprys wat vanaf Woensdag 2 Oktober sal geld.
Die huidige gemiddelde oorverhaling op petrol is danksy die verstewiging die afgelope week van die rand teenoor die dollar, maar weens die skerp styging in oliepryse Maandag kan dit omswaai na ’n onderverhaling, wat impliseer petrolpryse sal moet styg.
Die skerp olieprysstyging behoort reeds in Dinsdag se syfers van die Sentrale Energiefonds weerspieël te word.
LEES OOK: Olieprys skiet die hoogte in ná aanval op Saoedi-Arabië
Meer oor: Ruolie | Petrolprys | Brandstofprys | Petrol | Energie